Ekstra Bladet tester Inger Støjberg: Nægter at svare på spørgsmål fra omstridt indfødsretsprøve

Du skal kunne din Olsen-banden og have styr på både kongehuset og balletten Sylfiden, hvis du drømmer om at blive dansker.

Spørgsmålene i Udlændinge- og Integrationsministeriets indfødsretsprøve får igen kritik for at være for svære og samtidig ikke samfundsrelevante nok.

Se også: AL: Man skal ikke gøre sig fortjent til at være dansk

Se også: S om indfødsretsprøve: Ikke en test om paratviden

Ekstra Bladet har besluttet at teste, om Inger Støjberg, der er ansvarlig for indfødsretsprøven som udlændinge- og integrationsminister, selv ville kunne bestå testen.

Se også: Kan du blive dansk? Her er den nye prøve

Ud fra de 148 siders pensum om alt fra grundloven til Grønland har redaktionen derfor stykket fem ekstra spørgsmål sammen, så Støjberg og andre politikere ikke bare kan trække på eventuel udenadslære fra de 40 spørgsmål i årets test.

Quiz-forbud

Udlændinge- og integrationsministeren er imidlertid slet ikke i test-humør, da Ekstra Bladet møder hende på Christiansborg før et samråd om tilbagesendelse af flygtninge og migranter til Tyrkiet.

- Jeg deltager ikke i quizzer, lyder den kontante afvisning fra Støjberg.

SE VIDEOEN MED INGER STØJBERG HEROVER.

Inger Støjberg oplyser, at hun heller ikke har taget årets rigtige test, der findes online på flere medier inkl. Ekstra Bladet. Ekstra Bladets test med fem spørgsmål ud fra samme pensum kan du prøve her:

Grafikken er fjernet på grund af opdateringer på sitet.

DF'er dumper

Det er dog lykkedes Ekstra Bladet at teste et medlem fra de partier, der sidste år besluttede, at den nye prøve skulle indeholde spørgsmål om danske samfundsforhold, dansk kultur, historie og aktuelle forhold.

Men der var desværre ikke meget at trække i klaphatten eller hejse Dannebrog for, da Dansk Folkepartis medlem af indfødsretsudvalget, Kenneth Kristensen Berth, skulle lyn-tjekke, om han ville kunne blive dansker.

DU KAN SE, HVORDAN DET GIK HAM I VIDEOEN HERUNDER.

